O **Rally da Coruña de 1992** foi a 10ª edición de dito rally. Foi a sexta proba da tempada 1992 do Campionato de Galicia de Rally e foi puntuable tamén para a Copa de España. Celebrouse o 5 de setembro de 1992 e o vencedor foi o cabanés Germán Castrillón.

Resumo
------

Dos 74 pilotos que tomaron a saída na praza de María Pita, 42 conseguiron completar o rally. O peruano Ramón Ferreyros colocouse líder no primeiro treito e foi o máis rápido en catro dos seis primeiros tramos, ata que rompeu o motor na segunda pasada por Aranga. O noiés Arturo Rial púxose entón en cabeza e mantívose así ata o primeiro paso por Soandres, na sección nocturna, onde tivo que abandonar ao romper un palier do seu Citroën AX Sport. A súa praza foi ocupada temporalmente polo ponferradino Antonio Garrido, cunha escaso marxe sobre Germán Castrillón. Os dous pilotos repartíronse os restantes treitos (Meirama, Xalo e Soandres) e chegaron ao decisivo treito final con Castrillón liderando por só catro segundos. Os 10,2 km da terceira pasada por Soandres decidiron a carreira a favor de Castrillón, que marcou o mellor tempo e rematou o rally con 13 segundos sobre Aguirre. O coruñés Roberto Blach, cun Peugeot 309 GTI, subiu ao terceiro caixón do podio.

Igual que Rial, Manolo Senra viuse obrigado a abandonar pola rotura dun palier, no segundo paso polo treito de Doroña, aínda que xa na primeira pasada tivera unha saída de pista que o apartara dos primeiros postos. Tamén en Doroña tiveron que abandonar Ricardo Vidal e Miguel Dopico.

Clasificación
-------------

| Pos | Piloto | Copiloto | Vehículo |
| --- | --- | --- | --- |
| 1 | Galicia Germán Castrillón | Galicia Estrella Castrillón | Ford Sierra Cosworth |
| 2 | España Antonio Garrido | España Juan Álvarez | Ford Sierra Cosworth |
| 3 | Galicia Roberto Blach | Galicia Juan Gómez | Peugeot 309 GTI 8v |
| 4 | Galicia Javier Piñeiro | Galicia Carlos Cascallar | Lancia Delta Integrale |
| 5 | España Luis Alberto González | España Fernando González | Renault Clio 16v |
| 6 | Francia Marc Etchebers | Galicia Humberto González | Ford Sierra Cosworth |
| 7 | España Gonzalo Arche | España Ana Arche | Renault Clio 16v |
| 8 | España Javier Azcona | España S. Azcona | Renault Clio 16v |
| 9 | José Calvo | Luis Valle | Opel Corsa GSI |
| 10 | Galicia Javier Paz | Galicia Manuel García | Citroën AX Sport |
| 11 | España Miguel Fuster | España Ángel Candela | Renault Clio 16v |
| Abandonos |
| - |  Ramón Ferreyros |  Raffaele Ynzenga | Ford Sierra Cosworth |
| - | Galicia Arturo Rial | Galicia Juan Carlos Arias | Citroën AX Sport |
| - | Galicia Manuel Senra | Galicia José Maceiras | Peugeot 309 GTI 16v |
| - | Galicia Miguel Dopico |  |  |
| - | Galicia Ricardo Vidal |  |  |

Notas
-----

1. 1 2  "Castrillón apretó en la noche y ganó el Rally Ciudad de la Coruña". *La Voz de Galicia* (en castelán). 7 de setembro de 1992. p. 49.  `|data-acceso=` require `|url=` (Axuda)
2. 1 2  Arévalo, Fernando (6 de setembro de 1992). "Ferreyros dejó en cabeza a Rial". *La Voz de Galicia* (en castelán). p. 56.  `|data-acceso=` require `|url=` (Axuda)

  


|  |  |  |
| --- | --- | --- |
| Predecesor:**Rally Rías Baixas** |  **Campionato de Galicia de Rally** Tempada 1992 | Sucesor:**Rally de Ourense** |